عالم لوہار

محمد عالم لوہار (ولادت: 1 مارچ 1928ء— وفات: 3 جولائی 1979ء) پاکستان کے لوک گلوکار اور موسیقار تھے۔ اُنہیں پاکستانی لوک موسیقی کا شہنشاہ بھی کہا جاتا تھا۔ جگنی اُن کی وجہ شہرت ہے۔

ابتدائی زندگی اور کیریئر 
عالم لوہار کی پیدائش 1 مارچ 1928ء میں ضلع گجرات کے تحصیل کھاریاں کے ایک قصبہ اچہ میں ہوئی۔ وہ لوہار کے گھرانے میں پیدا ہوئے تھے۔ بچپن میں ہی عالم نے پنجابی کہانیوں اور شاعری کا مجموعہ صوفیانہ کلام پڑھا اور بچپن ہی سے نغمے گانا شروع کر دیا۔ ان کا خاندان اور بچے اب برطانیہ میں رہتے ہیں۔

وفات 
عالم لوہار 3 جولائی 1979ء کو شام کی بھٹیاں کے قریب ایک حادثے میں فوت ہوئے جب بھاری بھرکم ٹرک ان کی گاڑی سے ٹکرا گیا کیونکہ ٹرک ان کی گاڑی کو اوورٹیک کرنے میں ناکام رہا۔ وہ پاکستان کے لالہ موسیٰ میں دفن ہیں۔ ان کی وفات کے بعد، صدر پاکستان محمد ضیاء الحق نے عالم لوہار کو 1979ء میں پاکستان کا اعلیٰ سول ایوارڈ تمغائے حسن کارکردگی سے نوازا۔

میراث 
عالم لوہار کی موت غیر متوقع تھی، پاکستان اور ہندوستان میں بہت سے گلوکاروں جن میں لال چند یملا جٹ، نور جہاں، نصرت فتح علی خان نے عالم لوہار کی موت کی 10 ویں برسی کے موقع پر ٹیلی ویژن نشریات میں عالم لوہار کے انتقال پر دکھ کا اظہار کیا۔ عالم لوہار کے ایک بیٹے، عارف لوہار نے اپنے والد کی روایت پر عمل کیا اور انہیں پاکستان میں ایک مشہور لوک گلوکار بھی سمجھا جاتا ہے۔ 1950ء کی دہائی کے پورے دور اور 1979ء میں ان کی وفات تک، انہوں نے پاکستان میں لوک گائیکی پر غلبہ حاصل کیا تھا اور وہ کےدنیا بھر میں پنجابی اور صوفی گائیکی بڑے گلوکار تھے۔ بہت سے دیہات میں مقامی روایتی لوگ ان کو 'شیرِ پنجاب یا 'ہیرا' کہتے ہیں۔

بیرونی روابط 

 
 Alam Lohar Profile – Folk Punjab website
 Alam Lohar's performance on YouTube

حوالہ جات 

1928ء کی پیدائشیں
1979ء کی وفیات
بیسویں صدی کے گلوکار
بیسویں صدی کے مرد گلوکار
پاکستانی فلمی گلوکار
پاکستانی لوک گلوکار
پاکستانی مرد گلوکار
پنجابی شخصیات
پنجابی گلوکار
کھاریاں کی شخصیات
تمغائے حسن کارکردگی وصول کنندگان
پنجابی زبان کے گلوکار